vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL valstybinės kainų ir energetikos kontrolės komisijos
2011 m. liepos 29 d. nutarimo Nr. O3-233 „dėl elektros energijos, pagamintos naudojant atsinaujinančius energijos išteklius, tarifų nustatymo metodikos patvirtinimo“ pakeitimo

2014 m. liepos 11 d. Nr. O3-210

Vilnius

Vadovaudamasi Lietuvos Respublikos euro įvedimo Lietuvos Respublikoje įstatymu, Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, III, IV skyriais, Valstybinės kainų ir energetikos kontrolės komisijos priemonių, susijusių su euro įvedimu Lietuvos Respublikoje, plano, patvirtinto Valstybinės kainų ir energetikos kontrolės komisijos (toliau – Komisija) 2014 m. birželio 20 d. įsakymu Nr. O1-47 „Dėl Valstybinės kainų ir energetikos kontrolės komisijos priemonių, susijusių su euro įvedimu Lietuvos Respublikoje, plano patvirtinimo“, 2.1 punktu ir atsižvelgdama į Komisijos Teisės skyriaus 2014 m. liepos 9 d. pažymą Nr. O5-173 „Dėl su euro įvedimu susijusių Valstybinės kainų ir energetikos kontrolės komisijos nutarimų pakeitimo“ Komisija n u t a r i a:

1. Pakeisti Elektros energijos, pagamintos naudojant atsinaujinančius energijos išteklius, tarifų nustatymo metodiką, patvirtintą Komisijos 2011 m. liepos 29 d. nutarimu Nr. O3-233 „Dėl Elektros energijos, pagamintos naudojant atsinaujinančius energijos išteklius, tarifų nustatymo metodikos patvirtinimo“ (toliau – Metodika):

1.1. Išdėstyti 9 punktą taip:

„9. Komisija nustato perteklinės elektros energijos supirkimo tarifą, Maksimalų tarifą, užtikrinantį skatinimo laikotarpiu elektros energijos jėgainės būsimųjų pinigų srautų grynąją dabartinę vertę (NPV), lygią nuliui, t. y. diskontuoto neigiamo pinigų srauto (investicijų ir būsimų pinigų išlaidų grynosios dabartinės vertės) atitikimą diskontuotam teigiamam pinigų srautui (būsimų piniginių pajamų grynajai dabartinei vertei). Komisija šiam tikslui vadovaujasi formule:

; Eur	(1)

čia:

NPVt – elektros energijos jėgainės būsimųjų pinigų srautų grynoji dabartinė vertė, Eur;

t – elektros energijos jėgainės skatinimo laikotarpis, metais;

CF – pinigų srautas (neigiamas, metais iki skatinimo laikotarpio pradžios, arba teigiamas, skatinimo laikotarpio eigos metais), Eur;

r – diskonto norma, išreikšta vieneto dalimis.“

1.2. Išdėstyti 13.3 punktą taip:

„13.3. pagal formulę:

,	(2)

kur:

K – investuotino kapitalo apimtis elektros energijos jėgainei įsteigti, Eur;

KI – investuotino kapitalo apimtis elektros energijos jėgainės gamybos įrenginiams, Eur;

KA – investuotino kapitalo apimtis elektros energijos jėgainei prijungti prie operatoriaus tinklo, Eur;

kbc – koeficientas, parodantis elektros energijos jėgainės galios elektros energijai gaminti ir bendros įrengtosios galios santykį. Laikoma, kad:

kbc = 1, jei elektros energijos jėgainėje gaminama tik elektros energija, t. y. visa įrengtoji galia yra skirta elektros energijai gaminti;

kbc < 1, jei kombinuotojo elektros energijos ir šilumos gamybos ciklo elektros energijos jėgainėje gaminama elektros energija ir šilumos energija, t. y. dalis įrengtosios galios yra skirta šilumos energijai gaminti, ir šiuo atveju koeficientas nustatomas pagal alternatyvaus šilumos šaltinio principą;

kr – koeficientas, parodantis investuotino kapitalo apimtį elektros energijos jėgainei įsteigti. Laikoma, kad:

kr = 0,6, jei steigiamos elektros energijos jėgainės, nurodytos 11.151, 11.152 ir 11.153 punktuose;

kr = 1, jei steigiama nauja elektros energijos jėgainė.“

1.3. Išdėstyti 14 punktą taip:

„14. Komisija nustato investuotino kapitalo apimtį elektros energijos jėgainei prijungti prie operatoriaus tinklo kaip vidutinę elektros energetikos objektų (įrenginių), kurių įrengtoji galia yra didesnė nei 1 MW, prijungimo prie operatoriaus tinklo praėjusiais kalendoriniais metais sąmatą, pagal formulę:

(3)

kur:

KA – investuotino kapitalo apimtis elektros energijos jėgainei prijungti prie operatoriaus tinklo, Eur;

KNB – praėjusiais kalendoriniais metais elektros energetikos objektų (įrenginių), kurių įrengtoji galia yra didesnė nei 1 MW, prijungimo prie operatoriaus tinklo lėšų suma, Eur;

NNB – praėjusiais kalendoriniais metais prijungtų prie operatoriaus tinklo visų elektros energetikos objektų (įrenginių), kurių įrengtoji galia yra didesnė nei 1 MW, skaičius;

kp – prijungimo koeficientas, parodantis, kokią prijungimo prie operatoriaus tinklo lėšų dalį dengia gamintojas. Laikoma,

kad:

kp = 0,2, jei prijungiamos elektros energijos jėgainės įrengtoji galia yra ne didesnė nei 350 kW;

kp = 0,4, jei prijungiamos elektros energijos jėgainės įrengtoji galia yra didesnė nei 350 kW.

1.4. Išdėstyti 15 punktą taip:

„15. Komisija nustato elektros energijos jėgainės pinigų srautą metais iki skatinimo laikotarpio pradžios, proporcingai priskyrusi investuotino kapitalo apimties elektros energijos jėgainei įsteigti dalį skatinimo laikotarpiui, pagal formulę:

(4)

kur:

CF0 – pinigų srautas metais iki skatinimo laikotarpio pradžios, Eur;

K – investuotino kapitalo apimtis elektros energijos jėgainei įsteigti, Eur;

t – elektros energijos jėgainės skatinimo laikotarpis, metai;

T – elektros energijos jėgainės naudingo eksploatavimo laikotarpis pagal elektros energijos jėgainės technologinį tipą, nurodytą 10 punkte, metai.“

1.5. Išdėstyti 16 punktą taip:

„16. Komisija nustato metinį elektros energijos jėgainės pinigų srautą skatinimo laikotarpiu, elektros energijos jėgainės laukiamas metines pajamas sumažinusi laukiamų metinių sąnaudų apimtimi, pagal formulę:

,	(5)

kur:

CFi – pinigų srautas skatinimo laikotarpio i-taisiais metais, Eur;

i – skatinimo laikotarpio t metai, i = (1,..., 12);

Pi – laukiamų pajamų už patiektą elektros energijos kiekį suma skatinimo laikotarpio i-taisiais metais, Eur;

Si – laukiamų elektros energijos jėgainės operacinių sąnaudų suma skatinimo laikotarpio i-taisiais metais, Eur;

Zi – laukiamų elektros energijos jėgainės sąnaudų, prilygintinų žaliavos (kuro) įsigijimo sąnaudoms, suma skatinimo laikotarpio i-taisiais metais, Eur;

kc – koeficientas, atskiriantis operacinių sąnaudų ir sąnaudų, prilygintų žaliavos (kuro) įsigijimo sąnaudoms, kiekius, tenkančius elektros energijos gamybai ir šilumos energijos gamybai.“

1.6. Išdėstyti 17 punktą taip:

„17. Komisija nustato laukiamų pajamų už į operatoriaus tinklus patiektą elektros energijos kiekį metinę apimtį kaip patiekto metinio kiekio ir atitinkamai perteklinės elektros energijos supirkimo tarifo arba Maksimalaus tarifo sandaugą, pagal formulę:

(6)

kur:

Pi – laukiamų pajamų už į operatoriaus tinklus patiektą elektros energijos kiekį suma skatinimo laikotarpio i-taisiais metais, Eur;

Qi – elektros energijos jėgainėje pagamintas ir į operatoriaus tinklus patiektas elektros kiekis, kWh;

f – atitinkamai Supirkimo tarifas arba Maksimalus tarifas, užtikrinantis Metodikos 9 punkte nurodytą būsimų pinigų srautų grynąją dabartinę vertę, Eur/kWh;

i – skatinimo laikotarpio t metai, i = (1,..., 12).“

1.7. Išdėstyti 21.5 punktą taip:

„21.5. laikydama, kad nerizikingų investicijų grąžos norma atitinka ne trumpesnės nei 10 metų Vyriausybės vertybinių popierių (toliau – VVP) litais ir (arba) eurai trukmės aukcionų, vykusių per paskutinius 10 metų iki paskutinio mėnesio, prieš nustatant Komisijai perteklinės elektros energijos supirkimo tarifus ir Maksimalius tarifus, vidutinio svertinio pelningumo (pagal patenkintas paraiškas) vidurkį, proc. Tuo atveju, jei per paskutinius 10 metų iki paskutinio mėnesio, prieš nustatant Komisijai perteklinės elektros energijos supirkimo tarifus ir Maksimalius tarifus, neįvyko nei vienas ne trumpesnės nei 10 metų VVP litais ir (arba) eurais trukmės aukcionas, nerizikinga investicijų grąžos norma nustatoma atsižvelgiant į paskutinio ne trumpesnės nei 10 metų VVP litais ir (arba) eurais trukmės aukciono, vykusio iki paskutinio mėnesio, prieš nustatant Komisijai perteklinės elektros energijos supirkimo tarifus ir Maksimalius tarifus, vidutinį svertinį pelningumą (pagal patenkintas paraiškas), proc.“

1.8. Išdėstyti 22.1 punktą taip:

„22.1. pagal formulę:

(16)

kur:

F – elektros energijos jėgainei taikomas diferencijuotas tarifas, Eur/kWh;

f – atitinkamai perteklinės elektros energijos supirkimo tarifas arba Maksimalus tarifas, užtikrinantis Metodikos 9 punkte nurodytą būsimų pinigų srautų grynąją dabartinę vertę, Eur/kWh;

kg – technologinio pajėgumo koeficientas, kuris nustatomas atsižvelgiant į naujausius Europos Sąjungos šalyse taikomus fiksuotų tarifų dydžius pagal elektrinių įrengtąsias galias, nustatant procentinius tarifų kitimus nuo didžiausios elektrinės įrengtosios galios iki mažiausios. Visi gauti duomenys susisteminami ir iš jų nubrėžiamas stendinis pasiskirstymas, pagal kurį, atsižvelgiant į technologinių pajėgumų, nurodytų Metodikos 11 punkte, diferenciaciją, nustatomi atitinkami technologinio pajėgumo koeficientai.

2. Nustatyti, kad šis nutarimas įsigalioja euro įvedimo Lietuvos Respublikoje dieną.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininko pavaduotojas,

laikinai vykdantis Komisijos pirmininko funkcijas	Darius Biekša